**অর্থ বিভাগ, অর্থ মন্ত্রণালয়**

**১। নাগরিক সেবার তালিকা**

অর্থ বিভাগ হতে সরাসরি নাগরিকদের কোন সেবা দেওয়া হয় না;

সরকারি কর্মচারীদের নিম্নরুপ সেবা দেওয়া হয়:

সরকারি কর্মকর্তা-কর্মচারীদের বেতন-ভাতাদি  প্রদান

অবসরপ্রাপ্ত সরকারি কর্মকর্তা-কর্মচারীদের পেনশন  প্রদান

**২। সহজিকৃত সেবার নাম:**

মাননীয় প্রধানমন্ত্রীর সানুগ্রহ নির্দেশনায় প্রধানমন্ত্রী কার্যালয়ের প্রত্যক্ষ তত্ত্বাবধানে ত্রাণ ও দুর্যোগ ব্যবস্থাপনা অধিদপ্তর কর্তৃক করোনায় ক্ষতিগ্রস্থ পরিবারের মধ্যে আর্থিক সহায়তা প্রদান করা হয়। উক্ত অনুদান প্রদান কার্যক্রমটি অর্থবিভাগের উদ্যোগে G2P পদ্ধতিতে উপকারভোগীর নিকট সরাসরি প্রেরণ করা হয়।

**অর্থবিভাগ কর্তৃক সহজিকৃত সেবার নাম-**

“EFT সিস্টেমের মাধ্যমে করোনায় ক্ষতিগ্রস্ত পরিবারের মধ্যে আর্থিক সহায়তা প্রদান সহজিকরণ”

**৩। সেবাটি সহজিকরণের পূর্বের প্রসেস ম্যাপ ও পরের প্রসেস ম্যাপ:**

**সেবাটি সহজিকরণের** **পূর্বের প্রসেস ম্যাপ:**



**সেবাটি সহজিকরণের** **পরের প্রসেস ম্যাপ**



**৪। সেবাটি সহজিকরণের পূর্বের ও পরের TCV এনালাইসিস তথা (Time, Cost & Visit) এর তুলনা**

|  |  |  |
| --- | --- | --- |
| **TCV** | **সহজিকরণের পূর্বে** | **সহজিকরণের পরে (EFT-এর মাধ্যমে)** |
| সময় | **২৫ দিন** | **৩ দিন** |
| খরচ | ৫৫০/- টাকা | ০ টাকা |
| যাতায়াত | ২ বার | ০ বার |
| ধাপ | ৬ টি | ৩ টি |

**৫। কোন ধরনের এবং কত সংখ্যক স্টেকহোল্ডার / বেনিফিসিয়ারি সেবাটি গ্রহণ করে থাকে?**

 সারাদেশে করোনায় ক্ষতিগ্রস্ত অসহায় পরিবার সেবাটি গ্রহণ করে। ২০২০-২০২১ অর্থবছরে মোট ৩০,২০,৭৪৩ জন সেবাগ্রহীতাকে সেবা প্রদান করা হয়েছে।

**৬। সেবাটি বাস্তবায়নের চ্যালেঞ্জ :**

* আর্থিক সহায়তা প্রদানের জন্য যোগ্য ব্যক্তি বাছাইকরণে সমস্যা;
* মাঠ পর্যায় হতে সঠিক তথ্য/উপাত্ত প্রাপ্তিতে সমস্যা;
* আর্থিক সুবিধাভোগী হিসাবে বিবেচিত ব্যক্তির মোবাইল নম্বর তার জাতীয় পরিচয় পত্রের বিপরীতে রেজিস্ট্রেশন না করা;
* বিবেচিত ব্যক্তির মোবাইল না দিয়ে অন্য ব্যক্তির মোবাইল নম্বর প্রদান;
* বাংলাদেশ ব্যাংক হতে ইএফটি কার্যক্রম প্রক্রিয়াকরণে বিলম্ব হওয়া অর্থ্যাৎ এক সাথে অধিকসংখ্যক লোকের নিকট মোবাইল ব্যাংকিং এর মাধ্যমে অর্থ প্রেরণে সমস্যা;
* আর্থিক সুবিধাভোগী হিসাবে বিবেচিত ব্যক্তির মোবাইল ব্যাংকিং এর সঠিক ব্যবহার না জানা; এবং
* প্রকৃত সুবিধাভোগীরা ব্যাংকিং কার্যক্রম সর্ম্পকে অজ্ঞতার কারণে প্রতারকদের প্রতারণার স্বীকার হওয়া

 **সেবাটি বাস্তবায়নেরকালে চ্যালেঞ্জসমূহ নিরসনে গৃহীত কৌশল/ব্যবস্থাসমূহ:**

* আর্থিক সহায়তা প্রদানের জন্য যোগ্য ব্যক্তি বাছাই করার ক্ষেত্রে স্থানীয় সরকারি/আধা-সরকারি প্রতিষ্ঠানের সহযোগিতা নেওয়া;
* নাগরিকদেরকে তার জাতীয় পরিচয়পত্রের মাধ্যমে মোবাইল রেজিস্ট্রেশন এবং মোবাইল ব্যাংক একাউন্ট খুলতে উৎসাহিত করা (এই ক্ষেত্রে মিডিয়ার সহযোগিতা নেওয়া যেতে পারে);
* বাংলাদেশ ব্যাংকের ইএফটি প্রক্রিয়াকরণের সক্ষমতা বৃদ্ধি করা;
* মোবইল ব্যাংকিং এর সঠিক ব্যবহারে সম্পর্কিত তথ্যবহুল সচেতনামূলক প্রচারণা কাযর্ক্রম পরিচালনা করা (এই ক্ষেত্রে মিডিয়ার সহযোগিতা নেওয়া যেতে পারে); এবং
* প্রকৃত সুবিধাভোগীরা যাতে অর্থ প্রাপ্তির ক্ষেত্রে কোন ধরণের প্রতারণার স্বীকার না হন সেই লক্ষ্যে সচেতনামূলক প্রচারণা কাযর্ক্রম পরিচালনা করা।

**৭। সেবাটির প্রচারণা ও টেকসইকরণের কর্মপরিকল্পনা এবং তা বাস্তবায়নে গৃহীত ব্যবস্থাসমূহ:**

* সকল নাগরিকদের সমন্বয়ে সেন্ট্রাল ডাটাবেজ তৈরি করা;
* মোবাইল ব্যাংকিং সেবা প্রদানকারী MFS গুলোর সাথে অর্থ বিভাগের Application Programming Interface (API) স্থাপনের ব্যবস্থা গ্রহণ করা;
* এক ক্লিকে সকল সুবিধাভুগীর নিকট আর্থিক সাহায্য প্রেরণের জন্য বাংলাদেশ ব্যাংকের ইএফটির সক্ষমতা বৃদ্ধি করা;
* দ্রুত সময়ের মধ্যে সহযোগিতা প্রদানের জন্য প্রকৃত গ্রাহকদের নিকট হতে সরাসরি ডাটা এন্ট্রির জন্য Apps উদ্ভাবন করা; এবং
* নাগরিকদের সেবা সম্পর্কিত সচেতনতামূলক প্রচারণা কার্যক্রম চলমান রাখা।